**Ministru kabineta noteikumu projekta „Grozījumi Ministru kabineta 2013.gada 24.septembra noteikumos Nr.898 „Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 24.septembra noteikumiem Nr.898 „Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību” (turpmāk – MK noteikumi Nr.898) valsts akciju sabiedrība “Latvijas Attīstības finanšu institūcija Altum” (turpmāk – sabiedrība Altum) komplektē grupas apmācību nodrošināšanai personām, kas vēlas uzsākt saimniecisko darbību un izstrādāt biznesa plānu savas biznesa idejas īstenošanai. Saskaņā ar MK noteikumiem Nr.898 paredzētajās apmācībās var piedalīties tikai tās personas, kas ir noslēgušas vienošanos ar sabiedrību Altum 2007.-2013.gada Eiropas Savienības fondu plānošanas perioda darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros. Finansējums šo apmācību nodrošināšanai tika rasts no 2004.-2006.gada Eiropas Savienības fondu plānošanas perioda 3.1.3.nacionālās programmas „Apmācības un konsultācijas komercdarbības un pašnodarbinātības uzsācējiem” valsts budžeta atmaksas daļas.Šīs apmācības pašreiz nodrošina 2009.gadā organizētās iepirkuma procedūras rezultātā noteiktie uzvarētāji - SIA „Grāmatvedības un finanšu koledža”, SIA „Stockholm School of Economics in Riga” un SIA „Mācību un konsultāciju centrs ABC”. 2014.gada 4.februārī sabiedrība Altum izsludināja jaunu iepirkumu procedūru „Mācību nodrošināšana valsts atbalsta programmas "Apmācību nodrošināšana saimnieciskās darbības uzsācējiem un personām, kas vēlas uzsākt saimniecisko darbību" ietvaros”. Šobrīd notiek iesniegto piedāvājumu izvērtēšana un lēmuma pieņemšana par uzvarētāju noteikšanu. Līdz lēmuma pieņemšanai apmācības nodrošina 2009.gada iepirkuma procedūras rezultātā noteiktie uzvarētāji.2013.gada 4.oktobrī Ekonomikas ministrija (turpmāk – EM) noslēdza līgumu ar sabiedrību Altum par finansējuma izlietošanas un uzraudzības kārtību.Ar 2013.gada 10.marta grozījumiem MK noteikumos Nr.898 tika piešķirts papildus finansējums apmācību nodrošināšanai un pagarināts valsts atbalsta programmas termiņš līdz 2014.gada 30.jūnijam.2013.gada 28.decembrī EM noslēdza līgumu ar sabiedrību Altum par papildus piešķirtā finansējuma izlietošanas un uzraudzības kārtību. Līguma darbības termiņš ir saskaņots ar Latvijas Investīciju un attīstības aģentūras un sabiedrības Altum noslēgtā līguma par 1.3.1.2.aktivitātes projekta īstenošanas termiņu, kas nosaka, ka 1.3.1.2.aktivitāte tiek īstenota līdz 2015.gada 30.jūnijam. Tādējādi EM un sabiedrības Altum apmācību līguma termiņš ir līdz 2015.gada 30.jūnijam apmācību grupu komplektēšanai un līdz 2015.gada 30.septembrim apmācību nodrošināšanai. Apmācību nodrošināšanai termiņš ir noteikts par trim mēnešiem ilgāks, lai varētu nodrošināt apmācības tiem interesentiem, kas iesniegs finansiālā atbalsta pieteikumu sabiedrībā Altum 2015.gada jūnija mēnesī. Tādējādi arī tiem klientiem tiks nodrošinātas apmācību iespējas. Ņemot vērā, ka apmācības ir svarīgas saimnieciskās darbības uzsācējiem un personām, kas vēlas uzsākt saimniecisko darbību, un tās ir nepieciešamas, lai veiksmīgi īstenotu 1.3.1.2.aktivitātes ietvaros iesniegtos projektus, ir nepieciešams apmācības nodrošināt arī pēc 2014.gada 30.jūnija.Tā kā atbalsts valsts atbalsta programmas ietvaros tiek piešķirts kā *de minimis* atbalsts, līdz šim atbalsta piešķiršana notika saskaņā ar 2006.gada 15.decembra Komisijas Regulu (EK) Nr. 1998/2006 par Līguma 87. un 88. panta piemērošanu *de minimis* atbalstam (turpmāk – Regula Nr.1998/2006). Ņemot vērā Regulas Nr.1998/2006 6.pantu, kas nosaka, ka Regulu Nr.1998/2006 piemēro līdz 2013.gada 31.decembrim un 5.panta 3.punktu, kas nosaka, ka Regulas Nr.1998/2006 spēkā esamības laika beigās jebkuru *de minimis* atbalstu, kurš atbilst Regulas Nr. 1998/2006 nosacījumiem, var likumīgi īstenot turpmākajos sešos mēnešos, ar 2013.gada 10.decembra grozījumiem MK noteikumos Nr.898, tika pagarināts apmācību īstenošanas termiņš līdz 2014.gada 30.jūnijam. Tā kā 2014.gada 1.janvārī stājās spēkā jaunais *de minimis* atbalsta regulējums - 2013.gada 18.decembra Komisijas Regula (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr. 1407/2013), EM ir veikusi grozījumus MK noteikumos Nr.898, pielāgojot noteikumu regulējumu Komisijas Regulai Nr.1407/2013, kā arī pagarinājusi apmācību nodrošinājuma termiņu līdz 2015.gada 30.septembrim. Regulas Nr.1407/2013 nosacījumi ir saskanīgi ar Regulas Nr.1998/2006 nosacījumiem, turklāt atšķirībā no Regulas Nr.1998/2006 Regulā Nr.1407/2013 kā vienīgais ierobežojums atbalsta saņemšanai ir gadījumā, ja uzņēmumam piemērots maksātnespējas process vai tas neatbilst normatīvajos aktos noteiktiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru (paredzēts MK noteikumu Nr.898 17.1.punktā). Ņemot vērā, ka ar 2014.gada 1.janvāri valsts akciju sabiedrībai „Latvijas Hipotēku un zemes banka” tika mainīts nosaukums uz sabiedrību Altum, noteikumu projektā ir grozīts apmācību nodrošinātāja nosaukums. |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta 2013.gada 18.decembra Komisijas Regula (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352). |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Projekts šo jomu neskar. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas Eiropas Savienības tiesību akta prasības- Komisijas Regula Nr.1407/2013 |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas regulas Nr.1407/2013 8.pants* | *Noteikumu projekta 1.3.punkts (Ar ko groza MK noteikumu Nr.898 7. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 2.panta 2.punkts* | *Noteikumu projekta 1.4.punkts (Ar ko groza MK noteikumu Nr.898 15. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 1.pants*  | *Noteikumu projekta 1.5.punkts (Ar ko groza MK noteikumu Nr.898 16.1. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 4.panta 3.punkta a) daļa* | *Noteikumu projekta 1.6.punkts (Ar ko groza MK noteikumu Nr.898 17. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/20136 3.pants 2.punkts* | *Noteikumu projekta 1.7.punkts (Ar ko groza MK noteikumu Nr.898 19. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 1.punkts*  | *Noteikumu projekta 1.8.punkts (Ar ko groza MK noteikumu Nr.898 21. punktu).* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  *Projekts šo jomu neskar.* |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* |
|  Cita informācija |  *Nav.* |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  *Projekts šo jomu neskar.* |  *Projekts šo jomu neskar.* |  *Projekts šo jomu neskar.* |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  *Projekts šo jomu neskar.* |
|  Cita informācija |  *Nav.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM un sabiedrība Altum |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, IV, VI sadaļa – projekts šo jomu neskar**

Ekonomikas ministrs V.Dombrovskis

Vīza: valsts sekretārs M.Lazdovskis

25.04.2014. 15:18

1462

E.Dlohi

67013082, Elina.Dlohi@em.gov.lv